Tuotteet ja palvelut vuonna 2012 (2011)

Kurssit, seminaarit ja konferenssit Poliisiakatemia pani tiloissaan täytäntöön kaikkiaan 82 (88) tapahtumaa (kurssia, seminaaria ja konferenssia). Niiden arvioinnin perusteella todettiin, että poliisiakatemian toimintaan ja koulutuksen oppimistuloksiin ollaan yleisesti ottaen erittäin tyytyväisiä 93 % (93 %). Poliisiakatemiaan kokoontui 2 098(2 043) lainvalvontaviranomaisten edustajaa ja 772 (784) kouluttajaa 33 (37) maasta (EU:n jäsenvaltioista ja kolmansista maista) sekä 27:stä EU:n ja kansainvälisestä elimestä. Osallistumisaste (osallistujamäärä / paikkojen määrä) kasvoi huomattavasti aina 96 prosenttiin (80 %), mikä osoittaa, että poliisiakatemian tarjoaman koulutuksen kysyntä lisääntyy. Poliisiakatemia järjesti itse 15 (17) tapahtumaa verkoston tukemiseksi ja käynnisti avustusten hakuprosessin vuodelle 2013. Toimintoja ei lykätty seuraavalle kalenterivuodelle. Ulkosuhteet Ulkoiset toimet: Poliisiakatemia jatkaa tuloksekasta yhteistyötään strategisten yhteistyökumppaneiden, yhteistyövirastojen ja EU:n toimielinten kanssa – Euroopan ulkosuhdehallinto mukaan lukien. Poliisiakatemian on selkeästi todettu lukeutuvan keskeisiin koulutuksen tarjoajiin, jotka antavat koulutusta EU:n poliisioperaatioihin osallistuville poliiseille. Poliisiakatemia neuvotteli vuonna 2012 sopimukset Moldovan ja Albanian kanssa. Koulutuskäsikirjojen ja (yhteisten) koulutusohjelmien kehittäminen Vuonna 2012 Euroopan unionin julkaisutoimisto julkaisi SIRENE-verkostoa koskevan kouluttajien käsikirjan, joka toimitettiin SIRENE-koulutuskomitealle ja Euroopan unionin neuvoston pääsihteeristölle. Käsikirjaa käytettiin kouluttajien kouluttamiseen liittyvässä SIRENE-toiminnassa. Neljää yhteistä koulutusohjelmaa päivitettiin ja yksi saatiin valmiiksi avustussopimuksen pohjalta: perheväkivalta, rahanpesu, poliisin etiikka ja lahjonnan torjunta, ihmiskauppa (päivitetty) sekä siviilikriisinhallinta (valmis). Europol päivitti itseään koskevaa yhteistä koulutusohjelmaa poliisiakatemian tuella yhteistyösopimuksen mukaisesti (1/2007/GB, 4 artikla). (Vuonna 2011 ei yhteisiä ohjelmia, yksi koulutuskäsikirja.) Tutkimus ja tiede Poliisiakatemian vuonna 2012 järjestämän Euroopan poliisialan tiede- ja tutkimuskonferenssin teemana oli ”Police Science in Europe: Project, Progress and Projections”. Tapahtumaan osallistui 120 henkeä jäsenvaltioista ja muista maista. Tapahtumaa varten tehtiin intensiivistä valmistelutyötä, minkä ansioista sitä pidettiin onnistuneena. Internetsivustolla julkaistiin yksi uusi eurooppalaista tutkimusta ja tiedettä koskeva poliisiakatemian tiedote (European Science and Research Bulletin). e-NET-verkkosivuston rekisteröityneet käyttäjät tallentavat säännöllisesti tietoja sähköiseen kirjastoon, joka siten jatkuvasti laajenee. Eurooppalainen poliisivaihto-ohjelma Poliisiakatemian vuoden 2012 eurooppalainen poliisivaihto-ohjelma koostui seuraavista osatekijöistä: — ylemmät poliisiviranomaiset ja kouluttajat — esikunnat — opintomatkat Europoliin, Euroopan unionin jäsenvaltioiden operatiivisesta ulkorajayhteistyöstä huolehtivaan virastoon, Euroopan huumausaineiden ja niiden väärinkäytön seurantakeskukseen sekä petostentorjuntavirasto OLAFiin. — yhteinen opintokäynti Europoliin ja Eurojust-yksikköön itäiseen naapuruuspolitiikkaan osallistuvien maiden, Turkin ja Länsi-Balkanin maiden edustajien kanssa. Vaihto-ohjelmaan sisältyi aiheita, jotka liittyivät Tukholman ohjelmaan perustuviin painopistealoihin, EU:n toimintapoliittiseen sykliin ja jäsenvaltioiden toivomuksiin. Kaikki vaihdot perustuivat vastavuoroisuuteen; ne kestivät enintään 12 kalenteripäivää ja vähintään 5 työpäivää. Edellä mainittuihin organisaatioihin järjestettiin 3–5 päivän mittaisia opintokäyntejä. Yhteinen opintokäynti järjestettiin ainoastaan Euroopan naapuruuspolitiikan itäiseen kumppanuuteen osallistuvien maiden, Turkin ja Länsi-Balkanin maiden edustajien kanssa. Opintokäynnille edustajia lähettivät Albania, Armenia, entinen Jugoslavian tasavalta Makedonia, Moldova, Montenegro, Serbia ja Turkki. Osallistujia 25 jäsenvaltiosta ja edellä mainituista maista oli kaikkiaan 293 (292). Ohjelman määrärahoista (noin 800 000 euroa) vastasi poliisiakatemia. Sähköinen verkosto (e-Net) Poliisiakatemian sähköisellä verkkosivustolla (e-Net) vieraili 263 450(109 000) kävijää, ja sillä oli 13 189(9 283) rekisteröitynyttä käyttäjää vuoden 2012 lopussa (42 prosentin lisäys verrattuna vuoden 2011 loppuun). e-Net-verkoston kansalliset hallinnoijat kokoontuivat yhteen joulukuussa. Opiskelun hallintajärjestelmä (Learning Management System, LMS) osoittautui hyvin onnistuneeksi, sillä sen avulla tuettiin poliisiakatemian toimintoja ja tarjottiin poliisiakatemian verkostolle foorumi tietojen yhteistä käyttöä varten. Käyttöön on asetettu myös avoimia foorumeja, joiden avulla verkkoyhteisöt voivat käytännössä oppia toisiltaan ja toistensa kanssa helposti verkkoteknologiaa hyödyntäen. Verkko-opiskelu Vuonna 2012 poliisiakatemia kehitti 4 (5) verkko-opiskelumoduulia, joiden aiheena olivat yhteiset tutkintaryhmät, Lissabonin sopimus, SIRENE-verkko ja ihmiskauppa. Lainvalvontaviranomaiset voivat käyttää moduuleita ammattitaidon kehittämiseen ajasta ja paikasta riippumatta elinikäistä oppimista ja omaehtoista yksityistä oppimista silmällä pitäen. Jaksolla 1.1.2012–6.1.2013 kaikkiaan 1 961(1 765) käyttäjää rekisteröityi verkko-opiskelumoduulien osallistujiksi. Yhteensä 21 (18) poliisiakatemian verkkoseminaaria toteutettiin 31. joulukuuta 2012 mennessä. Verkkoseminaareissa käsiteltiin poliisitoimintaa ja poliisialan koulutusta, ja niissä oli mukana 1 310 osallistujaa. Lisäksi järjestettiin yhdeksän muuta verkkoseminaaria poliisiakatemian ja jäsenvaltioiden tapauskohtaisten tarpeiden perusteella. Niissä oli mukana 357 osallistujaa. Näin ollen poliisiakatemian verkkoseminaareihin osallistui kaikkiaan 1 667 henkilöä vuonna 2012 (398).